
LIETUVOS RESPUBLIKOS SEIMO

KAIMO REIKALŲ  komitetas

PAPILDOMO KOMITETO

I Š V A D O S

DĖL LIETUVOS RESPUBLIKOS PINIGINĖS SOCIALINĖS PARAMOS NEPASITURINTIEMS GYVENTOJAMS ĮSTATYMO 8, 10, 17 STRAIPSNIŲ PAPILDYMO IR PAKEITIMO
ĮSTATYMO PROJEKTO Nr. XIP - 4739
2012 m. spalio 31 d. Nr. 110-P-29
Vilnius

1. Komiteto posėdyje dalyvavo: Komiteto pirmininkas E. Pupinis, pirmininko pavaduotojas J. Stanevičius, komiteto nariai: A. Baura, J. Jagminas, J. Kondrotas, B. Pauža, R. Rutkelytė. Komiteto biuro vedėjas R. Abugelis, patarėjai: G. Dešukaitė, L. Michelbertas, S. Kairienė, G. Jurgelytė,  padėjėja G. Rimeisienė. 
 Kviestieji asmenys: Finansų ministerijos Mokesčių departamento direktorės pavaduotoja Daiva Brasiūnaitė, žemės ūkio viceministras Edvardas Raugalas, Žemės ūkio ministerijos Finansų ir biudžeto departamento direktorė Regina Mininienė ir departamento skyriaus vedėja Jolita Čičiurkienė, Socialinės apsaugos ir darbo viceministrė Audra Mikalauskaitė ir  Darbo departamento darbo teisės skyriaus vedėja Eglė Radišauskienė, Žemės ūkio rūmų pirmininkas Andrėjus Stančikas ir vicepirmininkas Sigitas Dimaitis, Lietuvos ūkininkų sąjungos pirmininkas Jonas Talmantas.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.

Nr.
	Pasiūlymo teikėjas, data
	Siūloma keisti
	 
Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo kanceliarijos Teisės departamentas (2012-09-07) 
	
	
	
	  Įvertinę projekto atitiktį Konstitucijai, įstatymams ir juridinės technikos taisyklėms, teikiame šias pastabas:
1. Projekto 1 straipsnyje dėstomos keičiamo įstatymo 8 straipsnio nuostatos, pagal kurias teisę į piniginę socialinę paramą turi asmuo, kuris teikia paslaugas pagal Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymą, tobulintinos. 
Pirma, asmenys teiks paslaugas ne pagal įstatymą, o pagal paslaugų kvitą, kuris patvirtina susitarimą tarp paslaugų teikėjo ir paslaugų gavėjo. Ši pastaba taikytina ir projektu keičiamo įstatymo 17 straipsnio 1 dalies 8 punktui ir 10 daliai.
Antra, pagal galiojantį įstatymą teisę į piniginę socialinę paramą turi asmenys, kurie dirba ir per laikotarpį, už kurį pajamos apskaičiuojamos, yra dirbę ne mažiau kaip įstatymo nustatytą laiką, asmenys, kurie įsiregistravę darbo biržoje, mokosi, gauna pensiją ar atitinka kitas įstatymo nustatytas sąlygas. Siūlomas reguliavimas, kai teisę į piniginę socialinę paramą turės asmuo, kuris bent vieną dieną teikė paslaugas pagal paslaugų kvitą, vertintinas, kaip teikiantis prioritetą galiojančio įstatymo 8 straipsnyje nurodytų asmenų atžvilgiu, nes pvz., toks asmuo turėtų teisę į piniginę socialinę paramą ir tuo atveju, jeigu jis būtų darbingas ir nedirbtų bei nebūtų įsiregistravęs darbo biržoje arba dirbtų ir nebūtų išdirbęs įstatymo nustatyto laiko. Atsižvelgiant į tai, svarstytina, ar siūlomas reguliavimas atitinka galiojančio įstatymo 3 straipsnyje įtvirtintus socialinės paramos teikimo principus ir ar jis nesudarys galimybių piktnaudžiauti pinigine socialine parama darbingo amžiaus darbingiems, bet nedirbantiems asmenims. Kartu atkreiptinas dėmesys, kad pritarus projektui, žemės ūkio ir miškininkystės paslaugas pagal paslaugų kvitą teikiantys asmenys turėtų ir kitų privilegijų – jų pajamų dalis, gauta teikiant paslaugas pagal paslaugų kvitą, neviršijanti 6000 litų, nebūtų skaitoma į pajamas skiriant piniginę socialinę paramą (projektu keičiamo įstatymo 17 straipsnio 1 dalies 8 punktas).
	Pritarti
	Pritarti Vyriausybės išvadoje  pateiktiems pasiūlymams.

	
	
	
	
	
	2. Įstatymo projekto 2 straipsnio pakeitimo esmėje po žodžio ,,ją“ išbrauktinas žodis ,,dalį“.
	Pritarti
	

	
	
	
	
	
	              3. Projekto 2 straipsnyje dėstoma keičiamo įstatymo 10 straipsnio 2 dalies nuostata „<...> kai nedirbama dėl priežasčių, nurodytų šio įstatymo 8 straipsnio 1 dalies <...> 10 ir 11 punktuose”, t.y. kai nedirbama dėl to, kad teikiamos paslaugos pagal paslaugų kvitą, taisytina, nes ji nelogiška. Siūlytina išbraukti skliaustuose skaičių „10”, o po žodžio „punktuose” įrašyti žodžius „arba asmuo teikia žemės ūkio ar miškininkystės paslaugas pagal paslaugų kvitą”. Kartu atkreiptinas dėmesys į tai, kad siūloma nuostata sudarys galimybių piktnaudžiauti teise į piniginę socialinę paramą darbingo amžiaus darbingiems, bet nedirbantiems asmenims gauti didesnio dydžio socialinę pašalpą, pradėjus teikti žemės ūkio ar miškininkystės paslaugas pagal paslaugų kvitą nors vieną dieną.
	Pritarti
	Pritarti Vyriausybės išvadoje pateiktiems pasiūlymams.

	
	
	
	
	
	4. Tikslintina įstatymo projekto straipsnių numeracija – reikia įvardinti, kad 3 straipsniu keičiamas 17 straipsnio pakeitimas ir papildymas bei vietoj įrašyto 3 straipsnio įrašyti 4 straipsnį.
	Pritarti
	

	
	
	
	
	
	5. Projekto lyginamojo varianto viršuje, lapo dešiniajame kampe žodžiai „Projekto lyginamasis variantas“ rašytini kampiniu vėliaviniu būdu.
	Pritarti
	

	
	
	
	
	
	6. Seimo posėdžių sekretoriate yra įregistruoti keli Lietuvos Respublikos piniginės socialinės paramos nepasiturintiems gyventojams keičiantys įstatymų projektai (pavyzdžiui, reg. Nr. XIP-4137, Nr. XIP-4202), todėl atkreiptinas dėmesys į Seimo statuto 137 straipsnio 4 dalį
	Atsižvelgti
	


3. Piliečių, asociacijų, politinių partijų ir kitų suinteresuotų asmenų pasiūlymai: negauta.
4. Valstybės ir savivaldybių institucijų ir įstaigų pasiūlymai:

	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Lietuvos Respublikos Vyriausybė

(2012-10-16 nutarimas Nr. 1271)
	
	
	
	5. Dėl Lietuvos Respublikos piniginės socialinės paramos nepasiturintiems gyvento​jams įstatymo 8, 10, 17 straipsnių papildymo ir pakeitimo įstatymo projekto Nr. XIP-4739:

5.1. Manytina, kad Įstatymo projekte siūlomas 8 ir 10 straipsnių pakeitimas sudarytų galimybę darbingo amžiaus darbingiems asmenims piktnaudžiauti teise į piniginę socialinę paramą, todėl siūlytina Įstatymo projekte šių straipsnių nuostatų pakeitimo atsisakyti.
	Pritarti
	

	
	
	
	
	
	5.2. Atsižvelgiant į tai, kad siūlomu reguliavimu siekiama spręsti nelegalaus darbo mažinimo problemą, teisinėmis priemonėmis sudaryti sąlygas nepasiturintiems asmenims išnaudoti teisines pajamų gavimo galimybes ir patiems stengtis didinti gaunamų pajamų dydį, siūlytina tikslinti Įstatymo projekte dėstomo 17 straipsnio 1 dalies 8 punktą ir jį išdėstyti taip: 

„8) pajamos iš žemės ūkio veiklos (išskyrus pajamas iš žemės ūkio naudmenų, kurių bendras plotas neviršija 1 hektaro) ir pajamų dalis, gauta teikiant paslaugas pagal žemės ūkio ir miškininkystės paslaugų kvitą, kai šių paslaugų teikimą nustato Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymas, viršijanti 6 000 litų per einamuosius kalendorinius metus.“


	Pritarti
	

	
	
	
	
	
	5.3. Siūlytina tikslinti Įstatymo projekte dėstomo 17 straipsnio 10 dalį ir ją išdėstyti taip:

„10. Pajamos, gautos teikiant žemės ūkio ir miškininkystės paslaugas pagal žemės ūkio ir miškininkystės paslaugų kvitą, kai šių paslaugų teikimą nustato Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymas, apskaičiuojamos sumuojant einamaisiais kalendoriniais metais gautą atlygį. Šis atlygis pajamų šaltinio pasikeitimu nelaikomas.“ 
	Pritarti
	


5. Subjektų, turinčių įstatymų leidybos iniciatyvos teisę, pasiūlymai:
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo narys Algirdas Sysas
	17
	1
	8


	Argumentai: 
Negalima daryti išimčių, nes mažesnės pajamos yra įskaičiuojamos į šeimos pajamas.

Pasiūlymas: 

Siūlau pakeisti įstatymo projekto 17 straipsnio 1 dalies 8 punktą ir ją išdėstyti taip:
„8) pajamos iš žemės ūkio veiklos (išskyrus pajamas iš žemės ūkio naudmenų, kurių bendras plotas neviršija 1 hektaro) ir pajamų dalis, gauta teikiant paslaugas pagal Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymą. , viršijanti 6000 litų;“.


	Nepritarti
	Pritarti Vyriausybės 2012-10-16 nutarimu Nr. 1271 pateiktai keičiamo įstatymo 17 straipsnio 1 dalies 8 punkto redakcijai. 

	2.
	Seimo narys Algirdas Sysas
	17
	10
	
	Argumentai: 
Negalima daryti išimčių, nes mažesnės pajamos yra įskaičiuojamos į šeimos pajamas.

  Pasiūlymas:

Siūlau pakeisti įstatymo projekto 17 straipsnio 2 dalies 10 punktą ir ją išdėstyti taip:

„10. Pajamos, gautos pagal Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymą, apskaičiuojamos sumuojant per kalendorinius metus gautą atlygį. , nelaikant jo pajamų šaltinio pasikeitimu.“ 


	Nepritarti
	Pritarti Vyriausybės 2012-10-16 nutarimu Nr. 1271 pateiktai keičiamo įstatymo 17 straipsnio 10 dalies redakcijai. 


6. Komiteto  sprendimas ir pasiūlymai:

6.1. Sprendimas: pritarti įstatymo projektui Nr. XIP-4739 ir pasiūlyti pagrindiniam komitetui jį patobulinti pagal Seimo kanceliarijos Teisės departamento pastabas ir Vyriausybės pateiktus pasiūlymus.
6.2. Pasiūlymai: nėra.
7. Balsavimo rezultatai:   bendru sutarimu „už“. 

8. Komiteto  paskirti pranešėjai: Edmundas Pupinis.
Komiteto pirmininkas 














Edmundas Pupinis
